Tagatipuks kiikasin sisse ka raamatu ümbrisel viidatud blogisse - http://borderlinehemmafrun.blogspot.com/ - kust selgub, et tema huvi teema vastu on püsiv ja ta tunnistab endiselt ka enda äärmiselt kõrget huvi sisustusteemade ja toiduteemade vastu. Tegelikult ei tee ta neid huvisid sugugi mitte maha, vaid püüabki jälile saada, kas tegemist on ajastumärgiga, millisega sel juhul ja võtab suht kriitiliselt ka kokku, milline vastutus tänapäeva naisel siiski lasub - meestega võrdväärne karjäär, aga ka kodutööd, lapsed ja igast uksest ja aknast sissepressiv pilt ideaalsest sisustusest, puhtast kraanikausist, õigetest kasvatusmeetoditest, sobivatest lilleseadetest, lauanõudest jms. Refereeritud oli ka psühholoogide ja psühhiaatrite töid.